2009-03-28 Kabega stoeiklub presteer in Kaapstad | Suid-Afrikaanse Stoei
2009-03-28 Kabega stoeiklub presteer in Kaapstad
Maart 28, 2009 deur stoei
Kabega se stoeiklub presteer in Kaapstad
Op 28 Maart 2009 het Kabega-stoeiklub aan die Abraham Geldenhuys- toernooi (Westelike Provinsie Ope) in Kaapstad deelgeneem. Die stoeiers het dit baie geniet en die toernooi het as goeie voorbereiding gedien vir die Suid-Afrikaanse Kampioenskappe wat later vanjaar plaasvind. Dit het ook die stoeiers se selfvertroue hiervoor opgebou. Die stoeiers het hulself goed van hul taak gekwyt en elkeen wat hier deelgeneem het, het medaljes gewen. Die uitslae is soos volg: Vrystyl seuns o.10: Marco Ferreira eindig vierde in die 27 – 30 kg- afdeling. Viaan Wolmarans wen ’n silwermedalje in die 36 – 39 kg-afdeling. Vrystyl seuns o.13: Andries Ferreira (o.30 kg) wen ’n bronsmedalje, Ruan Louwrens (42 – 46 kg) kry goud en Justin Mallett brons in die 42 – 46 kg-afdeling. Vrystyl seuns o.15: Joubert van Jaarsveld kry ’n silwermedalje in die 69 – 76 kg-afdeling. Vrystyl seuns o.17: Gert van Jaarsveld jr. wen ’n goue medalje in die 63 – 69 kg-afdeling. In die senior mans wen Gert van Jaarsveld silwer in die 96 – 120 kg- kompetisie. Joulene van Jaarsveld wen ’n bronsmedalje in die vroue-afdeling van die 55 – 59 kg-kompetisie en Danielle Hancox wen goud in die 59 – 63 kg-kompetisie. Kabega-stoeiklub se lede wat medaljes in Kaapstad gewen het, is agter van links Justin Mallett, Andries Ferreira, Joubert van Jaarsveld, Joulene van Jaarsveld, Viaan Wolmarans en Marco Ferreira. Voor onder lê Ruan Louwrens, in die middel is Gert van Jaarsveld en bo is Danielle Hancox. Foto: deon ferreira
Posted in Uitslae 2009 | Lewer Kommentaar